
RAPORT

asupra proiectului de Lege pentru aprobarea Ordonanţei Guvernului nr. 73/2003 pentru modificarea şi completarea Ordonanţei Guvernului nr. 20/2002 privind achiziţiile publice prin licitaţii electronice

În conformitate cu prevederile art.89 din Regulamentul Camerei Deputaţilor, Comisia pentru Tehnologia Informaţiei şi Comunicaţiilor a fost sesizată pentru dezbatere şi avizare în fond, în procedură obişnuită, cu proiectul de Lege pentru aprobarea Ordonanţei Guvernului nr.73/2003 pentru modificarea şi completarea Ordonanţei Guvernului nr.20/2002 privind achiziţiile publice prin licitaţii electronice, trimis cu adresa nr.493 din 02.09.2003.


La întocmirea raportului s-au avut în vedere avizul favorabil din partea Consiliului Legislativ şi al Comisiei pentru buget, finanţe şi bănci.

Prin modificările propuse prin prezenta ordonanţă se urmăreşte sporirea securităţii sistemului de achiziţii publice prin licitaţii electronice prin stabilirea unui regim sancţionator unic şi prin reglementarea mai precisă a situaţiilor de suspendare şi reînnoire a înregistrării în sistemul electronic.

Prin obiectul de reglementare şi conţinutul său proiectul de lege face parte din categoria legilor ordinare.

La dezbaterea proiectului au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, reprezentantul Ministerului Comunicaţiilor şi Tehnologiei Informaţiei (dl. secretar de stat Cezar Armeanu), care a susţinut forma rezultată din prezentul raport.

La lucrările comisiei au fost prezenţi 14 deputaţi, din totalul de 23 de membri ai comisiei.

Raportul comisiei a fost adoptat cu unanimitatea de voturi a celor prezenţi, în şedinţa din data de 17 septembrie 2003.

În urma dezbaterii, Comisia propune admiterea cu modificări a proiectului de lege.

I. Amendamente admise

În urma dezbaterii, Comisia propune adoptarea proiectului de lege cu următoarele amendamente:

	Nr. crt.
	Text iniţial
	Text propus de comisie

(autorul amendamentului)
	Motivarea propunerii amendamentelor

	0. 
	1
	2
	3

	1. 
	LEGE privind aprobarea Ordonanţei Guvernului nr.73/2003 pentru modificarea şi completarea Ordonanţei Guvernului nr.20/2002 privind achiziţiile publice prin licitaţii electronice
	nemodificat
	

	2. 
	Articol unic: - Se aprobă Ordonanţa Guvernului nr.73/2003 pentru modificarea şi completarea Ordonanţei Guvernului nr.20/2002 privind achiziţiile publice prin licitaţii electronice, adoptată în temeiul art.1 pct.II poz.9 din Legea nr.279/2003 privind abilitarea Guvernului de a emite ordonanţe.
	Art.I. - Se aprobă Ordonanţa Guvernului nr. 73 din 28 august 2003 pentru modificarea şi completarea Ordonanţei Guvernului nr.20/2002 privind achiziţiile publice prin licitaţii electronice, adoptată în temeiul art.1 pct.II poz.9 din Legea nr.279/2003 privind abilitarea Guvernului de a emite ordonanţe, publicată în Monitorul Oficial al României, Partea I, nr.622 din 30 august 2003, cu următoarele modificări şi completări:
(Comisia)
	Pentru respectarea normelor de tehnică legislativă

	3. 
	ORDONANŢĂ privind modificarea şi completarea Ordonanţei Guvernului nr.20/2002 privind achiziţiile publice prin licitaţii electronice
	nemodificat
	

	4. 
	Art.I - Ordonanţa Guvernului nr.20/2002 privind achiziţiile publice prin licitaţii electronice, publicată în Monitorul Oficial al României, Partea I, nr.86 din 1 februarie 2002, aprobată cu modificări şi completări prin Legea nr.468/2002, cu modificările şi completările ulterioare, se modifică şi se completează după cum urmează:
	nemodificat
	

	5. 
	1.  Alineatul (2) al articolului 9 va avea următorul cuprins:

"(2) Înregistrarea sau reînnoirea înregistrării în sistemul electronic ca furnizor, executant sau prestator va fi refuzată, iar dacă a fost deja acordată, furnizorul, executantul sau prestatorul poate fi suspendat în cazul în care:

a) este în stare de faliment ori lichidare, afacerile îi sunt administrate de un judecător-sindic sau activităţile sale comerciale sunt suspendate ori este într-o situaţie similară cu cele anterioare, reglementată prin lege;

b) încalcă procedurile şi normele de utilizare şi securitate ale sistemului electronic, stabilite de operatorul acestuia;

c) ofertantul declarat câştigător refuză încheierea contractului de achiziţie publică sau nu şi-a îndeplinit obligaţiile asumate printr-un contract de achiziţie publică atribuit prin procedura licitaţiei electronice, în măsura în care autoritatea contractantă poate aduce ca dovadă mijloace probante în acest sens, conform dispoziţiilor prezentei ordonanţe."
	1. La articolul I punctul 1, alineatul (2) al articolului 9 va avea următorul cuprins:

"(2) Înregistrarea sau reînnoirea înregistrării în sistemul electronic ca furnizor, executant sau prestator va fi refuzată în perioada în care:


a) este în stare de faliment ori lichidare, afacerile îi sunt administrate de un judecător-sindic sau activităţile sale comerciale sunt suspendate ori este într-o situaţie similară cu cele anterioare, reglementată prin lege;

b) nu respectă procedurile şi normele de utilizare şi securitate cu privire la înregistrarea sau reînnoirea înregistrării în sistemul electronic, stabilite de operatorul acestuia.

c) se abrogă.

(V. Popescu, A. Sassu)
	Pentru eficienţa funcţionării sistemului şi claritatea procedurii

	6. 
	
	2. La articolul I, după punctul 1 se introduce un nou punct, punctul 11, cu următorul cuprins:

„11.  La articolul 9, după alineatul (2) se introduce un nou alineat, alineatul (21), cu următorul cuprins:

(21) În situaţia în care, ulterior momentului înregistrării ca furnizor, executant sau prestator, a intervenit suspendarea din sistemul electronic, în condiţiile prevăzute la art.631 şi la art.64, reînnoirea înregistrării va fi refuzată până la expirarea termenului de suspendare.”

(V. Dobre, A. Sassu)
	Pentru reglementarea situaţiilor de reînscriere în perioada de suspendare din sistem

	7. 
	2. Alineatul (1) al articolului 10 va avea următorul cuprins:

"Art. 10. - (1) Operatorul sistemului electronic are obligaţia de a cere tuturor furnizorilor, executanţilor sau prestatorilor care solicită înregistrarea sau reînnoirea înregistrării în sistemul electronic să prezinte documente edificatoare care să dovedească o formă de înregistrare ca persoană juridică sau de înregistrare/atestare ori apartenenţa din punct de vedere profesional, în conformitate cu prevederile legale din România sau din ţara în care este stabilit, după caz."
	nemodificat
	

	8. 
	3. După articolul 19 se introduce un nou articol, articolul 191, cu următorul cuprins:

"Art. 191. - (1) În cazul aplicării procedurii de licitaţie electronică numărul de furnizori, de executanţi sau de prestatori care au dreptul de a depune ofertă este nelimitat.

(2) Autoritatea contractantă are obligaţia de a repeta procedura de licitaţie electronică în cazul în care numărul de furnizori, executanţi sau prestatori care au depus ofertă este mai mic de 2.
(3) În cazul în care, în urma repetării procedurii, numărul de furnizori, executanţi sau prestatori care au depus ofertă este mai mic de 2, autoritatea contractantă are dreptul fie de a atribui contractul de achiziţie publică ofertantului care a depus ofertă, fie de a repeta procedura."
	nemodificat
	

	9. 
	4. După articolul 20 se introduce un nou articol, articolul 201, cu următorul cuprins:

"Art. 201. - Numărul de candidaţi selectaţi trebuie să se încadreze între limita minimă şi limita maximă a intervalului precizat în anunţul de participare sau să fie egal cu numărul precizat în anunţul de participare. Acest număr trebuie stabilit astfel încât să nu afecteze concurenţa reală şi nu poate să fie mai mic de 3 candidaţi selectaţi."
	3. La articolul I punctul 4, articolul 201 va avea următorul cuprins:

"Art. 201. - Numărul de candidaţi preselectaţi trebuie să se încadreze între limita minimă şi limita maximă a intervalului precizat în anunţul de participare sau să fie egal cu numărul precizat în anunţul de participare. Acest număr trebuie stabilit astfel încât să nu afecteze concurenţa reală şi nu poate să fie mai mic de 3 candidaţi preselectaţi."

(V. Popescu)
	Pentru precizia şi claritatea exprimării

	10. 
	5. Articolul 25 va avea următorul cuprins:

"Art. 25. - (1) Documentaţia pentru elaborarea şi prezentarea ofertei trebuie să conţină cel puţin informaţiile prevăzute la art. 18, precum şi orice alte specificaţii tehnice sau informaţii de orice natură cu privire la produsele/serviciile/lucrările solicitate.
(2) În cazul în care evaluarea se va face după criteriul ofertei celei mai avantajoase din punct de vedere tehnico-economic, autoritatea contractantă are obligaţia să stabilească un algoritm detaliat de calcul, care să permită utilizarea unei proceduri automate de selectare a ofertei câştigătoare, ori de câte ori acest lucru este posibil din punct de vedere tehnic."
	nemodificat
	

	11. 
	6. Alineatul (2) al articolului 62 va avea următorul cuprins:

"(2) Autoritatea contractantă are obligaţia de a comunica prin mijloace electronice operatorului sistemului electronic toate actele şi deciziile sale ulterioare, precum şi hotărârile judecătoreşti referitoare la contestaţia, respectiv acţiunea în justiţie în cauză, în termen de două zile de la producerea/primirea lor."
	nemodificat
	

	12. 
	7. Articolul 64 va avea următorul cuprins:
"Art. 64. - În cazul încălcării de către un furnizor, executant sau prestator a procedurilor şi normelor de utilizare şi securitate stabilite de operatorul sistemului electronic, furnizorul, executantul sau prestatorul poate fi suspendat din sistemul electronic pe o perioadă de cel mult un an, în condiţiile şi procedura stabilite de operatorul sistemului electronic."
	4. La articolul I punctul 7, articolul 64 va avea următorul cuprins:

"Art. 64. - Orice furnizor, executant sau prestator poate fi suspendat din sistemul electronic, pe o perioadă de cel mult un an, în condiţiile şi procedura stabilite de operatorul sistemului electronic, în următoarele cazuri:

a) este în stare de faliment ori lichidare, afacerile îi sunt administrate de un judecător-sindic sau activităţile sale comerciale sunt suspendate ori este într-o situaţie similară cu cele anterioare, reglementată prin lege;

b) încalcă procedurile şi normele de utilizare şi securitate ale sistemului electronic, stabilite de operatorul acestuia;

c) refuză încheierea contractului de achiziţie publică sau nu şi-a îndeplinit obligaţiile asumate printr-un contract de achiziţie publică atribuit prin procedura licitaţiei electronice, în măsura în care autoritatea contractantă poate aduce ca dovadă mijloace probante în acest sens, conform dispoziţiilor prezentei ordonanţe.”

(V. Dobre, V. Popescu, A. Sassu)
	Pentru reglementarea coerentă a situaţiilor de suspendare din sistem

	13. 
	8. După articolul 64 se introduc două noi articole, articolele 641 şi 642, cu următorul cuprins:
"Art. 641. - Orice furnizor, executant sau prestator poate fi suspendat din sistemul electronic, în condiţiile şi procedura stabilite de operatorul sistemului electronic, pe o perioadă de cel mult un an, dacă, pe baza documentelor prezentate de autoritatea contractantă, se atestă în mod obiectiv refuzul ofertantului declarat câştigător de a încheia contractul de achiziţie publică ca urmare a organizării unei proceduri de licitaţie electronică.

Art. 642. - Ulterior suspendării dispuse conform art.9 alin.(2), art.631, 64 şi 641, condiţiile şi procedura privind reexercitarea dreptului unui furnizor, executant sau prestator de a participa la achiziţii publice prin mijloace electronice se stabilesc de către operatorul sistemului electronic."
	5. La articolul I punctul 8, articolul 641 se abrogă. 

(V. Dobre, V. Popescu, A. Sassu)

6. La articolul I punctul 8, articolul 642 va avea următorul cuprins:

„Art. 642. - Ulterior suspendării dispuse conform art.631 şi art.64, condiţiile şi procedura privind reexercitarea dreptului unui furnizor, executant sau prestator de a participa la achiziţii publice prin mijloace electronice se stabilesc de către operatorul sistemului electronic.”
(V. Dobre, V. Popescu, A. Sassu)
	Pentru corelare cu punctul anterior

Pentru corelare cu modificările aduse prin prezenta lege

	14. 
	9. Litera c) a alineatului (3) al articolului 69 va avea următorul cuprins:
"c) tariful de utilizare a sistemului electronic, tariful de înregistrare, tariful de reînnoire a înregistrării în sistemul electronic şi tariful de participare în sistemul electronic;"
	nemodificat
	

	15. 
	10. După litera c) a alineatului (3) al articolului 69 se introduce o nouă literă, litera c1), cu următorul cuprins:

"c1) garanţia de bună conduită în sistemul electronic, în condiţiile stabilite prin norme metodologice aprobate prin hotărâre a Guvernului;"
	nemodificat
	

	16. 
	Art.II - În termen de 30 de zile de la data publicării prezentei ordonanţe în Monitorul Oficial al României, Partea I, Ministerul Comunicaţiilor şi Tehnologiei Informaţiei va elabora norme metodologice în vederea punerii în aplicare a prevederilor Ordonanţei Guvernului nr. 20/2002.
	7. Articolul II va avea următorul cuprins:

„Art.II - În termen de 30 de zile de la data publicării prezentei ordonanţe în Monitorul Oficial al României, Ministerul Comunicaţiilor şi Tehnologiei Informaţiei va elabora Norme metodologice în vederea punerii în aplicare a prevederilor Ordonanţei Guvernului nr. 20/2002 privind achiziţiile publice prin licitaţii electronice.”

(Comisia) 
	Pentru acurateţea limbajului

	17. 
	Art.III  - Prezenta ordonanţă intră în vigoare în termen de 30 de zile de la data publicării în Monitorul Oficial al României, Partea I.   
	8. Articolul III va avea următorul cuprins:

„Art.III  - Prezenta ordonanţă intră în vigoare la 30 de zile de la data publicării în Monitorul Oficial al României, Partea I.”

(Comisia)
	Pentru respectarea normelor de tehnică legislativă

	18. 
	
	Art. II. - Ordonanţa Guvernului nr. 20/2002 privind achiziţiile publice prin licitaţii electronice, cu modificările şi completările  ulterioare şi cu cele aduse prin prezenta lege, se va republica în Monitorul Oficial al României, dându-se textelor o nouă numerotare.
(Comisia)
	Pentru cursivitate


VICEPREŞEDINTE,









SECRETAR,

Alexandru Sassu

 








Victor Paul Dobre

Întocmit: Carmen Elian – consilier

Adela Danciu – expert 

